पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर. केंद्रीय संस्कृति मंत्री चंद्रेश कुमारी ने कहा कि जोधपुर में बड़े एयरपोर्ट के प्रस्ताव को शीघ्र ही मंजूरी मिलने वाली है। इसका फायदा जोधपुर की जनता को मिलेगा। मंजूरी मिलते ही इसका शिलान्यास किया जाएगा। वे शनिवार को मकराना मोहल्ला में आयोजित वार्ड 35 की जनसभा को संबोधित कर रही थीं। यह सभा कांग्रेस के संदेश यात्रा पखवाड़े को लेकर उप महापौर न्याज मोहम्मद के नेतृत्व में आयोजित की गई।
जेडीए के चेयरमैन राजेंद्रसिंह सोलंकी ने कांग्रेस की उपलब्धियों व जनहित की योजनाओं की चर्चा करते हुए कहा कि कांग्रेस ने जनता की भलाई में कई निर्णय लिए हैं। उन्होंने कहा कि संदेश यात्रा से जुड़कर इसे सफल बनाना है। पूर्व विधायक जुगल काबरा ने लोगों से फिर कांग्रेस की सरकार बनाने की अपील की।
फ्लड लाइटें लगने से अंतरराष्ट्रीय मैच संभव : न्याज
उप महापौर न्याज मोहम्मद ने बाड़मेर में रिफाइनरी दिलाने के लिए मुख्यमंत्री गहलोत का आभार जताया और कहा कि बरकतुल्लाह खान स्टेडियम में फ्लड लाइटें लगने से आने वाले समय में कई अंतरराष्ट्रीय मैच होंगे। इस मौके पर मनीष जैन, पूनमचंद गौड़, अयान खान, महेश लूंकड़, कैलाश आचार्य, हुकम सिंह, संजय गौड़ का आभार जताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn